ขอบสำหรับคำตอบมากเลยค่ะคุณขอถามข้อสุดท้ายว่าถ้าเราอยากเจาะซีสต์หรือผ่าก้อนไขมันออกจากเต้านมนี่สามารถทำได้เลยหรือป่าวค่ะหรือต้องรอให้มันผิดปกติก่อนหรือรอให้ก้อนมันใหญ่ก่อนค่ะและก้อนไขมันที่เต้านมนี่จำเป็นต้องผ่าออกไหมค่ะและควรผ่าออกเมื่อไหร่ค่ะ
สวัสดีค่ะ ในกรณีที่เป็นถุงน้ำหรือก้อนไขมันที่ผลอ่านอัลตราซาวน์ออกมาว่าน่าจะไม่เป็นเนื้อร้าย ถ้าไม่ได้มีขนาดใหญ่มากจนรู้สึกอึดอัด หรือคลำได้ก้อนใหญ่ชัดเจน ไม่จำเป็นต้องผ่าตัดออกค่ะ เพียงแค่ใช้การเฝ้าระวัง และติดตามอาการ ร่วมกับอัลตราซาวน์และแมมโมแกรมเป็นประจำทุกปีเพื่อดูการเปลี่ยนแปลงในขนาดและรูปร่างของมันค่ะ การจะผ่าออกก็จะทำต่อเมื่อแพทย์สงสัยว่าจะเป็นเนื้อร้าย เช่น ลักษณะก้อนที่คลำได้เปลี่ยนไป ลักษณะก้อนจากอัลตราซาวน์เริ่มพบความผิดปกติที่ไม่น่าจะใช่แค่ก้อนไขมันธรรมดา หรือเริ่มมีหลายๆก้อนพร้อมกันทีเดียว เป็นต้น